продажба; чрез разходите за управление на активи, които се приспадат от дължимия доход от имуществото – при правни образувания за държане на активи; или чрез разликите между лихвения процент и референтния лихвен процент по заеми и влогове (такива услуги се наричат „косвено измервани услуги на финансовите посредници“, или FISIM).
 За финансовите посредници съотношението между изрично определените и косвените такси може да се променя с времето и да се различава при различните институции; затова са необходими данни и за двата вида такси, така че да се получи пълна картина за доставяните от тях услуги.
 8. Такси за използване на интелектуална собственост, които не са включени другаде
 Таксите за използване на интелектуална собственост, които не са включени другаде, обхващат:
 —
 такси за използване на права на собственост (като патенти, търговски марки, авторски права, производствени процеси и проектиране, включително търговски тайни и франчайзинг); тези права може да възникнат при научноизследователска и развойна дейност, както и при маркетингова дейност; както и
 —
 лицензионни възнаграждения за възпроизвеждане или разпространение на интелектуална собственост, въз основа на която са произведени оригинали или прототипи (като например авторски права върху книги и ръкописи, компютърни програмни продукти, кинематографични творби и звукозаписи) и сродни права (например за представления на живо и телевизионни, кабелни или спътникови излъчвания).
 9. Далекосъобщителни, компютърни и информационни услуги
 Компютърните и далекосъобщителните услуги се определят според естеството на услугата, а не според начина, по който тя се доставя. Категорията „далекосъобщителни, компютърни и информационни услуги“ се разпределя допълнително на три подкомпонента: далекосъобщителни услуги, компютърни услуги и информационни услуги.
 9.1. Далекосъобщителни услуги
 Далекосъобщителните услуги обхващат разпръскването или предаването на звук, изображение, данни или друга информация чрез телефон, телекс, телеграми, кабелно радио- и телевизионно разпръскване, спътниково радио- и телевизионно разпръскване, електронна поща, телефаксни услуги и т.н., включително стопански мрежови услуги, телеконферентни и поддържащи услуги. Тези услуги не включват стойността на предаваната информация. Те включват също така мобилните далекосъобщителни услуги, основните интернет услуги и услугите за достъп в режим в линия, включително предоставяне на достъп до интернет. Изключват се услугите по инсталиране на оборудване за телефонни мрежи (включват се в строителството) и услугите, свързани с бази данни (включват се в информационните услуги).
 9.2. Компютърни услуги
 Компютърните услуги се състоят от услуги, свързани с компютърната апаратура и програмните продукти, и услуги по обработка на данни.
 9.3. Информационни услуги
 Информационните услуги се подразделят на услуги на информационните агенции и други информационни услуги.
 —
 Услугите на информационните агенции включват предоставяне на новинарски текстове, снимки и статии за средствата за масово осведомяване (СМО).
 —
 Другите информационни услуги включват услуги, свързани с бази данни (например изграждане на бази данни, съхранение на данни и разпространение на данни и бази данни, включително указатели, справочници и адресни списъци), както в режим в линия, така и чрез магнитни, оптични или печатни носители и интернет портали за търсене (обхващащи услугите чрез системи за търсене, които намират интернет адреси за клиенти при запитване с въведена ключова дума). Включват се също: директни индивидуални абонаменти за вестници и периодични издания, независимо дали по пощата, с предаване по електронен път или чрез други средства; други услуги